Etelä-Karjalan sosiaali- ja terveyspiiri

Etelä-Karjalan sosiaali- ja terveyspiiri eli virallisesti Etelä-Karjalan sosiaali- ja terveydenhuollon kuntayhtymä (lyhennys Eksote) oli yhdeksän eteläkarjalaisen kunnan yhteisesti omistama kuntayhtymä, joka vastasi julkisten sosiaali- ja terveydenhuollon palvelujen järjestämisestä jäsenkuntiensa alueella. Kuntayhtymän alueella asui noin 129 000 ihmistä.

Kuntayhtymän toiminta päättyi sote-uudistukseen liittyen 31. joulukuuta 2022. Nykyisin alueen sosiaali-, terveys- ja pelastustoimen palvelut tuottaa Etelä-Karjalan hyvinvointialue.

Kuntayhtymän kotipaikka oli Lappeenranta.  Vuoden 2019 lopussa kuntayhtymän palveluksessa oli yhteensä 5 179 henkilöä, joista määräaikaisia oli 1 074 henkilöä. Vakituisten työntekijöiden osuus oli 79 prosenttia. Eksotessa tehtiin vuonna 2019 yhteensä 4 917 henkilötyövuotta. Eksoten toimintakulut olivat 524 miljoonaa euroa ja tilikauden alijäämä 1,2 miljoonaa euroa (2019).

 Jäsenkunnat 

 Imatra
 Lappeenranta
 Lemi
 Luumäki
 Parikkala Rautjärvi
 Ruokolahti
 Savitaipale
 Taipalsaari

 Hallinto 
Eksotessa ylintä päätösvaltaa käytti valtuusto, joka vastasi Eksoten strategisesta johtamisesta. Jäsenkuntien kunnanvaltuustot valitsivat jäsenet myös Eksoten valtuustoon toimikautensa ajaksi.

Eksoten valtuusto valitsi toimitusjohtajan, joka vastasi sen operatiivisesta johtamisesta. Eksoten toimitusjohtaja oli Timo Saksela.

 Sairaalat 

 Sairaala Kunta  Osoite Koordinaatit  Kuva Lisätietoja (www-sivu) Etelä-Karjalan keskussairaala  Lappeenranta Valto Käkelän katu 1, 53130 Lappeenranta     Etelä-Karjalan keskussairaala , Päi­vys­tys , Sairaala-alueen kartta  Honkaharjun sairaala Imatra Honkaharju 4, 55800 Imatra     Honkaharjun sairaala 

 Terveysasemat
Kussakin Etelä-Karjalan sosiaali- ja terveyspiirin jäsenkunnassa oli yksi tai useampi terveysasema. Usean terveysaseman yhteydessä toimi vuodeosasto, jossa tutkitaan, hoidetaan ja kuntoutetaan lyhytaikaishoidossa seurantaa tai toipumista vaativia potilaita.

 Terveysaseman nimi Kunta  Osoite Koordinaatit  Kuva  Lisätietoja (www-sivu) Honkaharjun terveysasema  Imatra Honkaharju 4, 55800 Imatra      Honkaharjun terveysasema Armilan terveysasema  Lappeenranta Armilankatu 44, 53100 Lappeenranta     Armilan terveysasema Joutsenon hyvinvointiasema  Lappeenranta Välskärintie 2, 54100 Joutseno     Joutsenon hyvinvointiasema Lauritsalan hyvinvointiasema Lappeenranta Karjalantie 2, 53300 Lappeenranta      Lauritsalan hyvinvointiasema Sammonlahden hyvinvointiasema  Lappeenranta  Torpanpellonkatu 2, 53850 Lappeenranta     Sammonlahden hyvinvointiasema Lemin hyvinvointiasema Lemi Toukkalantie 3, 54710 Lemi     Lemin hyvinvointiasema Luumäen hyvinvointiasema  Luumäki Marttilantie 28, 54500 Taavetti      Luumäen hyvinvointiasema Parikkalan hyvinvointikeskus  Parikkala Lehmuskuja 3, 59100 Parikkala      Parikkalan hyvinvointikeskus Rautjärven hyvinvointiasema Rautjärvi Viipurinkatu 6, 56800 Simpele     Rautjärven hyvinvointiasema Ruokolahden hyvinvointiasema Ruokolahti Nällisuontie 7, 56100 Ruokolahti     Ruokolahden hyvinvointiasema Savitaipaleen hyvinvointiasema  Savitaipale Maitolantie 7, 54800 Savitaipale     Savitaipaleen hyvinvointiasema Taipalsaaren hyvinvointiasema  TaipalsaariMuukkolantie 4, 54920 Taipalsaari     Taipalsaaren hyvinvointiasema

Lähteet

 Aiheesta muualla 
 Eksoten verkkosivut
 Sairaanhoitopiirien yhteystiedot  (kuntaliitto.fi)

*